4. ΓΕΝ. ΔΙΑΤΑΓΗ ΔΙΟΙΚΗΣΕΩΣ ΙΚΑ Αριθ.5/1954 (αριθ. πρωτ.  151206/12.3.54) Διάκρισις υπαλλήλων – εργατών, ιδιότης των εις τα Ξενοδοχεία ύπνου απασχολουμένων μισθωτών. Επειδή εν τη πράξει εγεννήθησαν αμφιβολίαι εν σχέσει προς τον χαρακτηρισμόν ως υπαλλήλων ή εργατών κατηγοριών τινων μισθωτών, απασχολουμένων εις ξενοδοχεία ύπνου, συμπληρούντες την υπ’ αριθ. 118/52 ημετέραν εγκύκλιον γνωρίζομεν υμίν τα ακόλουθα: Υπό των διατάξεων του άρθρ. 1 του Ν.Δ. 1828/42 το προσωπικόν των ξενοδοχείων ύπνου διακρίνεται εις τρεις κατηγορίας: α)Το προσωπικόν δ/νσεως, γραφείων και διαχειρίσεως, β)το κυρίως ξενοδοχειακόν προσωπικόν και γ)το τεχνικόν προσωπικόν. Περαιτέρω διάκρισις δια του αυτού άρθρου γενομένη είναι η μεταξύ προσωπικού υπηρετούντος εις ξενοδοχεία τουριστικά και πολυτελείας και εις λαϊκά τοιαύτα. Ούτως ως υπαλληλικόν προσωπικόν χαρακτηρίζεται το απασχολούμενον εις ξενοδοχεία τουριστικά και πολυτελείας των εξής ειδικοτήτων: α)Άπαν το προσωπικόν διευθύνσεως γραφείων και διαχειρίσεως, ήτοι οι διευθυνταί, υποδιευθυνταί, γραμματείς, λογισταί, αλληλογράφοι, ταμίαι, διερμηνείς, τηλεφωνηταί, οικονόμοι και διαχειρισταί. β)Εκ του κυρίως ξενοδοχειακού προσωπικού οι αρχιθυρωροί, αρχιθαλαμηπόλοι, θυρωροί, νυκτοθυρωροί, επόπτριαι, θαλαμηπόλοι, σαλονιέρηδες, ιματιοφύλακες, κουριέρηδες, επόπται ταχυδρομείου, φροντισταί, αποθηκάριοι, αρχιτραπεζιέρηδες, τραπεζιέρηδες, μπάρμαν, μποφετζήδες, μάγειροι, ζαχαροπλάσται και οι βοηθοί των ανωτέρω, εφ’ όσον συνεπλήρωσαν τριετή εν τω ξενοδοχείω υπηρεσίαν. γ)Εκ του εις λαϊκά ξενοδοχεία απασχολουμένου προσωπικού ως υπάλληλοι χαρακτηρίζονται μόνον οι διευθυνταί, οι θυρωροί και οι νυκτοθυρωροί. Τέλος χαρακτηρίζονται ως υπάλληλοι οι απασχολούμενοι εις Ξενοδοχεία οιασδήποτε κατηγορίας ή και αλλαχού, εφ’ όσον κέκτηνται πτυχίον της Σχολής τουριστικών Επαγγελμάτων. Άπαν το λοιπόν προσωπικόν των ξενοδοχείων ύπνου χαρακτηρίζεται ως εργατικόν. (Μετά την σελ. 84) Σελ. 84,01 ΚΔ – 41 602 Διάκριση Ασφαλισμένων 15Β.Β.δ.4 603 15Β.Β.δ.4 Διάκριση Ασφαλισμένων 